Tamarisk - Kamers
Die kamer het sy tong-in-die-kies naam gekry omdat hy die hoogste kamer op die eiendom is. 'n Paar trappies lei op na die voordeur en 'n klein stoepie. Dit is 'n alleenstaande gebou aan die agterkant van die perseel wat uitkyk oor die swembad. Die klein, knus kamertjie het 'n en suite-toilet en wasbak. Die interessantste kenmerk is die skuifdeure wat oopmaak op die privaat beskutting met 'n buitestort. Daar is lieflike dekor en 'n "Paris"-bed wat die geheelbeeld afrond en verseker dat jy 'n gerieflike verblyf geniet. Indien jy lus is, kan jy 'n koppie bederf geniet op die sonnige balkon net buite jou voordeur. Die kamer het lugversorging, DStv, WiFi en tee- en koffiemaakgeriewe.
Breakfast Belasting en Ekstras
Kinders tussen 0 en 2 bly gratis. Kinders tussen 3 en 4 betaal R100 per nag. Kinders tussen 5 en 9 betaal R150 per nag. Kinders tussen 10 en 13 betaal R200 per nag. Kinders 14 jaar en ouer betaal volle tarief. Kinders wat op hul eie bly of met 1 ouer deel, betaal volle tarief. Ons is naby die hawe vir die MSC Cruises en bied 'n pendeldiens teen ekstra koste. Ons bied ook 'n lughawe-pendeldiens teen goedkoop tariewe.
Die Pool House is 'n alleenstaande kamer aan die agterkant van die perseel, langs die swembad, en dit is ontwerp om jou heeltemal tuis te laat voel. Jy sal bekoor word deur die prettige dekor, die dubbelbed en verskeie eklektiese meubelstukke asook 'n paar magiese bykomstighede. Die en suite-badkamer is ruim en het 'n groot stort. Die kamer het lugversorging, DStv, WiFi en tee- en koffiemaakgeriewe.
Die Piano Kamer is versier met "vintage" flair en het 'n pragtige wit-en-koper antieke koningingrootte-bed, 'n afgekante spieël met 'n verweerde raam en 'n antieke, wit honkietonk-klavier wat 'n present wat van die Askew-gesin. Al is die klavier nie meer ingestel nie, is dit tog 'n lieflike trekpunt en dit sal jou herinner aan vervloë dae. Ons sal jou nie kwalik neem as daar in die nagtelike ure 'n deuntjie of twee gespeel word nie. Die en suite-badkamer het 'n stort met Sweedse inrigtings, maar ons het darem die oorspronklike koperkrane behou. Die wasbak het ook koperkrane en dit komplementeer die res van die badkamer wat spog met 'n antieke kabinet waar jy jou klere en persoonlike goedjies kan bêre. Die kamer het lugversorging, DStv, WiFi en tee- en koffiemaakgeriewe.
Die Photography Kamer het 'n agtergrond van stemmige grys met bekoorlike rooi aksente en kraakvars, wit beddegoed. Daar is 'n antieke dubbelbed van hout asook 'n klerekas. 'n Lessenaar bied werkspasie waar naguiltjies op 'n rooi stoel kan sit, wat deel was van die sakekamer-meubels van die KZN Universiteit. Die kamer se interessantste kenmerke is die ou, geraamde foto's van 1950 flieks en 'n hele aantal "vintage" kameras. Dit is die toonbeeld van Gerhard se liefde vir "die sport". Die muur bokant die bed is nog besig om vorm aan te neem aangesien hy beplan om die hele muur te bedek met swart-wit foto's geneem deur sy vriende wat fotograwe is - hou hierdie spasie dop! Die klein en suite-badkamer het 'n baie lekker, groot stort en kunswerk uit Venisië. Die kamer het lugversorging, DStv, WiFi en tee- en koffiemaakgeriewe.
Die Honey Suite is een van die luukse suites by Tamarisk en het 'n outentieke pootjiesbad van koper in die komvenster van die kamer. Die antieke koningingrootte-hemelbed trek dadelik jou oog en word gekomplimenteer deur kunswerke van Tretchikoff, Lidi van Schalkwyk en Yuri self. Daar is 'n lieflike kandelaar wat al die kleiner detail beklemtoon. Die en suite-badkamer was eers die ingang van die huis en spog steeds met die kleurglas in die voordeur en die vensters. Die handdoeke is van Egiptiese katoen en jy sal regtig bederf voel wanneer jy die ruim stort met die Sweedse afwerkings betree. Die Honey Suite is geskik vir almal, nie net wittebroodpaartjies nie. Daar is lugversorging, DStv, WiFi en koffie- en teemaakgeriewe. Daar is ook 'n yskassie vir sjampanje. Jy kan gerus met Gerhard en Yuri gesels as jy jou tydjie hier ekstra spesiaal wil maak met ekstra badgeriewe en -bederfies.